《杂诗 其一》
清代·钱仪吉

初日上昆仑，玉色皓天地。我欲采其英，万里莫由致。

黄河行中原，终古为患累。去源日以远，浊浪日以恣。

探寻枉张骞，凿空难任使。终将移大山，永为东南蔽。

底柱而受镌，恐非神禹意。

作者简介：（1783—1850）浙江嘉兴人，初名逵吉，字衍石，一字蔼人，号心壶。嘉庆十三年进士，授户部主事，官至工科给事中。后主讲广东学海堂、河南大梁书院多年。长于史学。撰《晋兵志》，辑清人碑表状志为《碑传集》，另有从弟钱泰吉，字警石，世有“嘉兴二石”之称。《衍石斋记事稿》等。